EkBass/fiwiki-20250220-pages-articles huggingface dataset:
Murilo (jalkapalloilija)

Murilo Henrique de Araujo Santos (s. 2. joulukuuta 1995), lyhyemmin Murilo, on brasilialainen jalkapalloilija, joka edustaa Malesian Superliigan Johor Darul Ta'zimia. Hän on pelipaikaltaan vasen laitapuolustaja. == Ura == Murilo pelasi nuorempana Portugalissa Rio Aven ja Varzimin juniorijoukkueissa ja hänellä on myös Portugalin kansalaisuus. Portugalista hän siirtyi vuonna 2015 takaisin Brasiliaan Série D -seura Rio Brancoon. Vuoden päästä Murilo palasi Eurooppaan ja Espanjan viidennellä sarjatasolla pelaavaan Cultural Areasiin, josta jatkoi jälleen yhden kauden jälkeen toiseen espanjalaisseuraan, myös viidennellä sarjatasolla pelaavaan Ourenseen. Kolmea vuotta myöhemmin, elokuussa 2020, Murilo siirtyi vapaalla siirrolla SJK:n riveihin. Loppukaudella 2020 hän esiintyi kymmenessä ottelussa, ja löi lopullisesti läpi kaudella 2021, kun hän onnistui antamaan kaikissa kilpailuissa peräti yhdeksän maalisyöttöä, joista kuusi Veikkausliigassa. SJK sijoittui sarjassa lopulta kolmanneksi. Kauden 2021 päätyttyä Murilo siirtyi kaksivuotisella sopimuksella hallitsevan Suomen mestarin HJK:n riveihin. HJK:ssa Murilo kuului kauden 2022 alkupuolella HJK:n avainpelaajiin, ja hän sai tililleen viisi maalisyöttöä 19 ottelussa. Hän teki myös elintärkeän maalin HJK:lle Mestarien liigan karsinnassa FK RFS:ää vastaan. Syyskuussa Murilo riitaantui HJK:n päävalmentaja Toni Koskelan kanssa Eurooppa-liigan lohkovaiheen ensimmäisen kierroksen ottelun yhteydessä, eikä hän tämän ottelun jälkeen enää kuulunut HJK:n kokoonpanoon loppukaudesta. HJK päätti kautensa Veikkausliigan mestaruuteen. Murilo ja HJK purkivat sopimuksensa tammikuun lopulla 2023. Helmikuussa 2023 Murilo palasi SJK:n riveihin kahden vuoden sopimuksella. Hän pelasi kauden 2023 aikana yhteensä 25 ottelua Veikkausliigassa, antaen yhdeksän maaliin johtanutta syöttöä. Tammikuussa 2024 Murilo siirtyi Malesian Superliigan Johor Darul Ta'zimiin. ==Lähteet== Luokka:Elävät henkilöt Luokka:Vuonna 1995 syntyneet Luokka:Brasilialaiset jalkapalloilijat
Anna-Kaisa Rastenberger

Anna-Kaisa Rastenberger (s. 1971) on toiminut kahdeksan vuotta Taideyliopiston Kuvataideakatemian taiteen esittämiskäytäntöjen professorina. Hänet valittiin 2022 Suomen valokuvataiteen museon museonjohtajaksi. Hän aloitti uudessa tehtävässään helmikuussa 2023. Ennen Kuvataideakatemiaa Rastenberger työskenteli vuodesta 2009 Suomen valokuvataiteen museossa näyttelyintendenttinä. Rastenberger on koulutukseltaan filosofian tohtori. Hän väitteli 2015 Helsingin yliopiston taidehistorian laitoksella aiheenaan suomalaisen valokuvataiteen kansainvälistyminen. ==Teokset== * (Teoksen verkkoversio) ==Lähteet== == Aiheesta muualla == * Kuusi kuvaa Valokuvataiteen museon johtaja Anna-Kaisa Rastenbergerin elämästä, Yle Radio 1, 1.4.2023 Luokka:Suomalaiset professorit Luokka:Kuvataideakatemian professorit Luokka:Vuonna 1971 syntyneet Luokka:Elävät henkilöt
Leivonkannukset

Leivonkannukset (Ceratocapnos) on unikkokasvisuku, jossa on kolme lajia. Aiemmin se kuului emäkkikasveihin. Lajit: * Atlantinleivonkannus eli leivonkannus (Ceratocapnos claviculata) Yksivuotinen. Esiintyy Länsi- Euroopassa Espanjasta ja Portugalista Etelä-Ruotsiin ja Lounais-Norjaan. * Ceratocapnos heterocarpa Yksivuotinen. Esiintyy Etelä-Espanjassa ja -Portugalissa, Marokossa, Algeriassa ja Kanarian Fuerteventurassa. * Ceratocapnos turbinata Monivuotinen. Esiintyy Kyproksella, Syyriassa, Libanonissa, Israelissa ja Jordaniassa. == Lähteet == == Aiheesta muualla == * Finto: Kassu – Kasvien suomenkieliset nimet: Ceratocapnos * Suomen Lajitietokeskus: Leivonkannukset – Ceratocapnos Luokka:Unikkokasvit
Adlumiat

Adlumiat (Adlumia) on unikkokasvisuku, jossa on kaksi lajia. Aiemmin se kuului emäkkikasveihin. Adlumiat ovat yksi- tai kaksivuotisia kiipeileviä ruohoja, jotka kasvavat lauhkean vyöhykkeen metsissä. Suvun tyyppilaji adlumia (Adlumia fungosa) esiintyy Pohjois-Amerikassa. Se kasvaa Yhdysvaltojen koillisosassa ja Itä-Kanadassa varsinkin Appalakkien vuoriston alueella. Toinen laji Adlumia asiatica esiintyy Venäjän Kaukoidässä, Koreassa ja Kiinan Mantšuriassa. == Lähteet == == Aiheesta muualla == * Finto: Kassu – Kasvien suomenkieliset nimet: Adlumia * Suomen Lajitietokeskus: Adlumiat – Adlumia Luokka:Unikkokasvit
Liuskiot

Liuskiot (Hypecoum) on unikkokasvisuku, jossa on 16 lajia. Aiemmin suku kuului emäkkikasveihin. Liuskioita esiintyy alkuperäisenä Etelä-Euroopassa, Pohjois- Afrikassa, Länsi-Aasiassa ja Keski-Aasiassa. Suvun tyyppilaji rentoliuskio on yksivuotinen, rentovartinen, keltakukkainen ruoho, jota esiintyy Välimeren alueella. == Lajeja == * kiinanliuskio (Hypecoum leptocarpum) * nuokkuliuskio (Hypecoum pendulum) * rentoliuskio (Hypecoum procumbens) == Lähteet == == Aiheesta muualla == * Finto: Kassu – Kasvien suomenkieliset nimet: Hypecoum * Suomen Lajitietokeskus: Liuskiot – Hypecoum Luokka:Unikkokasvit
Natriumbromaatti

Natriumbromaatti (NaBrO3) on natrium- ja bromaatti-ionien muodostama ioniyhdiste. Yhdistettä käytetään esimerkiksi hapettimena orgaanisen kemian synteeseissä, tekstiilien värjäyksessä ja kullan metallurgiassa. == Ominaisuudet, valmistus ja käyttö == Huoneenlämpötilassa natriumbromaatti on valkoista kiteistä ainetta. Yhdiste liukenee erittäin hyvin veteen ja kuumaan runsaammin kuin viileään. Aine on voimakas hapetin ja voi reagoida kiivaasti helposti hapettuvien aineiden kanssa.R. Frim & S. D. Ukeles: Bromine, Inorganic Compounds, Kirk-Othmer Encyclopedia of Chemical Technology, John Wiley & Sons, New York, 2011.David Yoffe, Ron, Frim, Shmuel D. Ukeles, Michael J. Dagani, Henry J. Barda, Theodore J. Benya & David C. Sanders: Bromine Compounds, Ullmann’s Encyclopedia of Industrial Chemistry, John Wiley & Sons, New York, 2013. Viitattu 2.12.2022 Natriumbromaattia valmistetaan hapettamalla natriumbromidia sähkökemiallisesti tai natriumhydroksidin tai natriumkarbonaatin ja bromin reaktiolla. :6 NaOH + 3 Br2 → NaBrO3 \+ 5 NaBr + 3 H2O Natriumbromaattia käytetään reagenssina hiusten kihartamisessa, seoksena natriumbromidin kanssa kullan liuottamiseen sekä tekstiilien valkaisussa ja värjäyksessä. Orgaanisen kemian synteeseissä ainetta käytetään yhdessä ammoniumceriumnitraatin kanssa hapettimena. Yhdiste hapettaa selektiivisesti sekundääriset alkoholit selektiivisesti ketoneiksi, vaikka molekyylissä olisi myös primäärisiä alkoholeja. Natriumbromaatti toimii myös bromaavana reagenssina.James J. Harrison & Amol A. Kulkarni: Sodium Bromate, e-EROS Encyclopedia of Reagents for Organic Synthesis, John Wiley & Sons, New York, 2013. Teoksen verkkoversio Viitattu 2.12.2022. == Lähteet == Luokka:Bromaatit Luokka:Natriumyhdisteet
Luettelo Pirkanmaan museoista

Tämä on luettelo Pirkanmaan museoista. == Akaa == * Kinnarin kotimuseo * Lastenvaunumuseo Mukelo * Veturimuseo == Hämeenkyrö == * Ahlforsin aseverstas * Hämeenkyrön kotiseutumuseo * Myllykolu, F. E. Sillanpään syntymäkotimuseo * Töllinmäki * Urkin piilopirtti == Ikaalinen == * Ikaalisten kotiseutumuseo * Ikaalisten harmonikkamuseo == Juupajoki == * Kallenaution kestikievari * Koskenjalan kenkä- ja nahkamuseo * Veljeshovi - Juupajoen sotaveteraanien perinnekorsu == Kangasala == * Kangasalan kotiseutumuseo * Kangasalan lepokoti * Karjalainen kulttuurikeskus Äijälä * Kimmo Pyykkö -museo * Kuhmalahden kotiseutumuseo * Mobilia * Varsamäen hevosajoneuvomuseo * Vehoniemen automuseo == Kihniö == * Aitonevan turvemuseo * Kihniön esinemuseo == Kuhmoinen == * Kuhmoisten ase- ja varusmuseo * Kuhmoisten kotiseutumuseo == Lempäälä == * Kuokkalan museoraitti * Sakkola-museo == Mänttä-Vilppula == * Serlachius-museo Gustaf * Serlachius-museo Gösta * Vilppulan kotiseutu- ja koulumuseo == Nokia == * Hinttalan kotiseutumuseo * Nokian kirkkomuseo * Nokian työläiskotimuseot * Ossi Somman veistospuisto == Orivesi == * Eräjärven kirkkomuseo * Eräjärven kivimuseo * Längelmäen kirkkomuseo ja makasiini * Paltanmäen kotiseutumuseo * Rosellin talo == Parkano == * Militariamuseo Karhumäki * Parkanon metsämuseo * Parkanon kotiseutumuseo == Pirkkala == * Kotimuseo Metsärinne * Museokoti Mummola * Reipin museo == Punkalaidun == * Talonpoikaismuseo Yli-Kirra == Pälkäne == * Daniel Medelplan-museo * Luopioisten kotiseutumuseo ja Mikkelinmäen torpparimuseo * Museo Salinmäki * Pälkäneen kirkkomuseo * Tuulimyllymuseo == Ruovesi == * Ruoveden kotiseutumuseo == Sastamala == * Emil Danielssonin erämaa-ateljee * Keikyän kotiseutumuseo * Kiikoisten esinemuseo * Kinnalan Koukun suojeluskunta- ja lottamuseo * Vammalan auto- ja traktorimuseo * Myllymäen torpparimuseo * Sarkia-museo * Sastamalan seudun museo * Suodenniemen kotiseutumuseo * Pukstaavi == Tampere == * Amurin työläismuseokortteli * Emil Aaltosen museo * Hiekan taidemuseo * Lauri Viita -museo * Lenin-museo * Mediamuseo Rupriikki * Museokeskus Vapriikki * Museo Milavida * Muumimuseo * Postimuseo * Sara Hildénin taidemuseo * Suomen Jääkiekkomuseo * Suomen nyrkkeilymuseo * Suomen pelimuseo * Tampereen kivimuseo * Tampereen luonnontieteellinen museo * Tampereen siirtolapuutarhamuseo * Tampereen suojeluskunta- ja lottamuseo * Tampereen taidemuseo * Teiskon museo * Työväenmuseo Werstas * Vakoilumuseo * Varalan liikuntamuseo * Velaatan maitolaiturimuseo == Urjala == * Ikaalan Isotalon yksityismuseo * Nuutajärven lasimuseo Prykäri * Urjalan kotiseutumuseo == Valkeakoski == * Kauppilanmäen museoalue * Myllysaaren museo * Suomen jalkapallomuseo * Sääksmäen kotiseutumuseo * Visavuori * Voipaalan taidekeskus == Vesilahti == * Vesilahden kotiseutumuseo == Virrat == * Killinkosken Wanha tehdasmiljöö * Liedenpohjan kylämuseo * Virtain perinnekylä == Ylöjärvi == * Haverin kultakaivosmuseo * Kurun ulkomuseo, koulumuseo ja Vänrikki Stoolin tupa * Suomen jäähdytystekniikan museo * Ylöjärven kotiseutumuseo Pirkanmaa Luokka:Pirkanmaa
Palletaskuruohot

Palletaskuruohot (Mummenhoffia) on vuonna 2018 kuvattu ristikukkaiskasvisuku. Siihen kuuluu kaksi taskuruohoista (Thlaspi) erotettua lajia:Catalogue of Life: Mummenhoffia Viitattu 2.12.2022. * laukkataskuruoho (Mummenhoffia alliacea, syn. Thlaspi alliaceum) – Esiintyy Euroopassa ja Turkissa, tulokaslajina myös Yhdysvalloissa. * Mummenhoffia oliveri, syn. Thlaspi oliveri – Esiintyy Itä-Afrikassa Etiopiassa, Keniassa ja Tansaniassa. == Lähteet == == Aiheesta muualla == * Suomen Lajitietokeskus: Palletaskuruohot – Mummenhoffia Luokka:Ristikukkaiskasvit
Hans Christian Hansenin II hallitus

Hans Christian Hansenin II hallitus oli Tanskan hallitus 28.5.1957–21.2.1960. Se koostui Sosiaalidemokraattisesta puolueesta, Radikaalista Venstrestä sekä Retsforbundetista. ==Ministerit== Pääministeri * Hans Christian Hansen (Sosiaalidemokraatit) 28.5.1957–19.2.1960 * Viggo Kampmann (Sosiaalidemokraatit) 19.2.1960–21.2.1960 (vt.) Valtiovarainministeri * Viggo Kampmann (Sosiaalidemokraatit) Opetusministeri * Jørgen Jørgensen (Radikaali Venstre) Salkuton ministeri * Viggo Starcke (Retsforbundet) Talous- ja Pohjoismaa-ministeri * Bertel Dahlgaard (Radikaali Venstre) Sosiaaliministeri * Julius Bomholt (Sosiaalidemokraatit) Kirkkoministeri * Bodil Koch (Sosiaalidemokraatit) Oikeusministeri * Hans Erling Hækkerup (Sosiaalidemokraatit) Julkisten töiden ministeri (liikenneministeri) ja Grönlanti-ministeri * Kai Lindberg (Sosiaalidemokraatit) Puolustusministeri * Poul Hansen (Sosiaalidemokraatit) Kalastusministeri * Oluf Pedersen (Retsforbundet) Työ- ja asuntoministeri * Kaj Bundvad (Sosiaalidemokraatit) Maatalousministeri * Karl Skytte (Radikaali Venstre) Sisäministeri * Søren Olesen (Retsforbundet) Kauppaministeri * Kjeld Philip (Radikaali Venstre) ==Lähteet== Luokka:Tanskan hallitukset
Vahataskuruohot

Vahataskuruohot (Noccaea) on kasvisuku ristikukkaiskasvien heimossa. Siihen kuuluu joko noin 90 tai noin 130 lajia, joita esiintyy Euroopassa, Aasiassa, Pohjois-Afrikassa ja Amerikassa.BrassiBase: Noccaea Viitattu 2.12.2022. Osa lajeista on aiemmin kuulunut laajempaan taskuruohojen (Thlaspi) sukuun, jolle vahataskuruohot eivät ole läheisintä sukua, vaan kuuluvat eri tribukseen. Suomessa ketotaskuruohoa esiintyy yleisenä, touko- ja rikkataskuruohoa harvinaisena uustulokkaana. == Lajeja == * kevättaskuruohoryhmä (Noccaea caerulescens -ryhmä) (aiemmin laji Thlaspi caerulescens) ** toukotaskuruoho (Noccaea brachypetala, aiemmin alalaji Thlaspi caerulescens subsp. brachypetalum) ** ketotaskuruoho (Noccaea caerulescens, aiemmin alalaji Thlaspi caerulescens subsp. caerulescens) * rikkataskuruoho (Noccaea perfoliata, syn. Thlaspi perfoliatum) * pyörötaskuruoho (Noccaea rotundifolia, syn. Thlaspi rotundifolium) == Lähteet == == Aiheesta muualla == * Suomen Lajitietokeskus: Vahataskuruohot – Noccaea Luokka:Ristikukkaiskasvit
Kaartolidut

Kaartolidut (Boechera) on ristikukkaiskasveihin kuuluva kasvisuku. Suvussa on noin 110 lajia, joita esiintyy Pohjois-Amerikassa Yhdysvalloissa, Kanadassa ja Meksikossa sekä lisäksi Venäjän itäisimmissä osissa. Pääosa lajeista esiintyy läntisessä Pohjois-Amerikassa. Kaartolidut sisällytettiin aikaisemmin yleisesti pitkäpalkoihin (Arabis). Kaartolitujen ja pitkäpalkojen väliset morfologiset yhtäläisyydet ovat tutkimuksessa osoittautuneet konvergenssista johtuvaksi, eivätkä suvut olekaan aivan läheisiä sukulaisia. Kaartolitujen lajiutumisessa yhdistyvät eri tavoin risteytyminen, apomiksia ja polyploidia. Suvun kuvasivat alun perin sytotaksonomeina tunnetut Áskell Löve ja hänen vaimonsa Doris Löve vuonna 1975. He omistivat Boechera-suvun 1900-luvulla eläneelle tanskalaiselle kasvitieteilijälle Tyge Wittrock Böcherille, joka tutki myös kromosomilukujen merkitystä lajiutumisessa.Lutukka 36: 1, s. 40 (2020). Kaartolituihin kuuluu Länsi-Yhdysvalloissa kasvava lännenkaartolitu (Boechera divaricarpa), jonka aiempi nimi on lännenpitkäpalko (Arabis divaricarpa). == Lähteet == == Aiheesta muualla == * Suomen Lajitietokeskus: Kaartolidut – Boechera Luokka:Ristikukkaiskasvit
Hans Erling Hækkerup

Hans Erling Hækkerup (25. joulukuuta 1907 Ringsted – 30. heinäkuuta 1974) oli tanskalainen sosiaalidemokraattinen poliitikko. Hän istui kansankäräjillä vuosina 1945–1947 ja 1948–1971 sekä toimi Tanskan oikeusministerinä 1953–1964 ja sisäministerinä 1964–1968. Koulutukseltaan hän oli juristi. ==Yksityiselämä== Myös Hans Hækkerupin veli Per Hækkerup toimi useissa ministerinviroissa 1960- ja 1970-luvuilla. ==Lähteet== ==Aiheesta muualla== * Hans Erling Hækkerup Tanskan kansankäräjien verkkosivuilla Luokka:Tanskan sisäministerit Luokka:Tanskan oikeusministerit Luokka:Vuonna 1907 syntyneet Luokka:Vuonna 1974 kuolleet
Hoikkaluola-ahven

Hoikkaluola-ahven (Lepidiolamprologus elongatus) on kirjoahventen (Cichlidae) heimoon kuuluva kalalaji. Sitä pidetään akvaariokalana. == Koko ja ulkonäkö == Hoikkaluola-ahven voi kasvaa enintään 32,5 senttimetrin mittaiseksi. Koiraat ovat hieman naaraita kookkaampia. == Levinneisyys ja elinympäristö == Hoikkaluola-ahventa tavataan kotoperäisenä Tanganjikajärvessä, missä se on laajalle levinnyt koko rantavyöhykkeellä. Kansainvälinen luonnonsuojeluliitto IUCN luokittelee lajin elinvoimaiseksi. Hoikkaluola-ahven elää yleensä yksin ja käyttää ravinnokseen muita kaloja sekä selkärangattomia. Hoikkaluola-ahven kutee pienissä luolissa. Naaras ja koiras vartioivat yhdessä poikasia, joita voi olla jopa tuhat. == Lähteet == Luokka:Kirjoahvenet Luokka:Akvaariokalat
Nokkasinapit

Nokkasinapit (Coincya) on ristikukkaiskasveihin kuuluva kasvisuku, jossa on kuusi tai seitsemän lajia.BrassiBase: Coincya Viitattu 2.12.2022. Ne ovat läheistä sukua mm. sinapeille. Nokkasinappien esiintymisalueeseen kuuluvat Länsi-Eurooppa, Pohjois-Afrikka ja Lounais-Aasia. == Lajit == * Coincya longirostra * lakkanokkasinappi (Coincya monensis) ** ranskanlakkanokkasinappi (subsp. cheiranthos) * Coincya richeri * Coincya rupestris * välimerennokkasinappi (Coincya tournefortii, aiemmin välimerenkaali Brassica tournefortii kaalien suvussa) * Coincya transtagana * Coincya wrightii == Lähteet == == Aiheesta muualla == * Finto: Kassu – Kasvien suomenkieliset nimet: Coincya * Suomen Lajitietokeskus: Nokkasinapit – Coincya Luokka:Ristikukkaiskasvit
B-kryptoksantiini

Β-kryptosantiini kuuluu karotenoideihin. Se saattavat muuntua elimistössä a-vitamiiniksi. B-kryptosantiini on antioksidantti ja se suojaa soluja, erityisesti solujen DNA:ta. On ilmennyt näyttöä, että se mahdollisesti vähentää keuhko- ja kohdunkaulansyövän vaaraa. Päivittäinen suositeltava β-kryptosantiinin saanti ravinnosta on hieman yli yksi milligrammaa. Espanjassa tutkijat ovat tutkineet β-kryptosantiini ja fytosterolien yhteisvaikutuksia vaihdevuodet läpikäynneillä naisilla. Tämä tutkimus on tehty siten, että tutkimuskohteena olleet naiset ovat käyttäneet kyseisiä ravintoaineita sisältävää ravintolisää. Tutkimus on kohdistunut luun uudistumista ja sydän- ja verisuonitauteja koskeviin vaikutuksiin. B-kryptosantiinin kemiallinen kaava on C40H56O, moolimassa 552,887 g/mol, sulamispiste 172 - 173 °C, kiehumispiste 682,9 °C ja CAS-numero 472-70-8. == Lähteet == == Aiheesta muualla == * PubChem: beta-Cryptoxanthin * Human Metabolome Database (HMDB): beta-Cryptoxanthin * Food Component Database (FooDB): Cryptoxanthin-beta * DrugBank: Cryptoxanthin * Kyoto Encyclopedia of Genes and Genomes (KEGG): beta-Cryptoxanthin * Dr. Duke's Phytochemical and Ethnobotanical Databases: Cryptoxanthin Luokka:Vitamiinit Luokka:Lisäravinteet
Rueglio

Rueglio on kunta Italiassa Piemonten alueella sijaitsevassa Torinon metropolikaupungissa.Rueglio Sapere.it Rueglio Turismo Torino Vuoden 2022 alussa kunnassa oli arviolta 787 asukasta. ==Lähteet== ==Aiheesta muualla== Luokka:Torinon metropolikaupungin kunnat
Krimin ja Sevastopolin miehityksen vastarinnan päivä

Krimin ja Sevastopolin miehityksen vastarinnan päivä () on kansallinen juhla- ja vapaapäivä Ukrainassa. Sitä vietetään 26. helmikuuta. Krimin tataarien keskusjärjestö Mejlis järjesti kymmenentuhannen ihmisen mielenosoituksen 26. helmikuuta 2014 Krimin autonomisen tasavallan parlamenttirakennuksen edessä tukeakseen Krimin säilymistä osana Ukrainaa. Vuonna 2016 Venäjä, joka alkuvuodesta 2014 miehitti Krimin niemimaan, kielsi tataarijärjestö Mejlisin alueellaan ja kriminalisoi siihen kuulumisen. Yhdistyneiden kansakuntien Kansainvälinen tuomioistuin kumosi vuonna 2017 Venäjän lopettamispäätöksen järjestöstä, mutta Venäjä ei YK:n oikeusistuimen päätöstä noudattanut. Venäjä on muutenkin vainonnut Krimin etnisiä ukrainalaisia ja Krimin tataareja, Ukrainan ortodoksista kirkkoa on syytetty, sananvapautta rajoitettu ja riippumattomat tiedotusvälineet tuhottu Krimin niemimaalta Venäjän miehityksen aikana. Vuoden 2016 merkkitapahtumia listatessaan Ukrainan korkein neuvosto muistutti vuoden 2014 Krimin laajan mielenilmauksen merkkipäivästä. 2020 Ukrainan presidentti julisti Krimin ja Sevastopolin miehityksen vastarinnan päivän 26. helmikuuta viralliseksi ukrainalaiseksi juhlapäiväksi. ==Lähteet== Luokka:Helmikuun juhlapäivät Luokka:Ukrainalaiset juhlapäivät
Rorà

Rorà () on kunta Italiassa Piemonten alueella sijaitsevassa Torinon metropolikaupungissa.Rorà Sapere.it Rorà Enciclopedia Treccani Rorà Turismo Torino Vuoden 2022 alussa kunnassa oli arviolta arviolta 226 asukasta. ==Lähteet== ==Aiheesta muualla== Luokka:Torinon metropolikaupungin kunnat
Täktomin työväentalo

Täktomin työväentalo on Hangon kaupungissa Täktomin kylässä sijaitseva työväentalo. Talon nimi on Björklid. Talo ei ole enää käytössä. ==Historiaa== Täktomin sosialidemokraattinen yhdistys (Socialdemokratiska förening Täcktom), joka oli toiminut lyhyen aikaa jo vuosina 1917–1918, perustettiin uudelleen vuonna 1948. Yhdistys alkoi suunnitella omaa työväentaloa 1950-luvun alkuvuosina. Talon on valmistunut 1959.Täcktom Socialdemokratiska förening Seurantalot.fi. Viitattu 4.12.2022 Talo on ollut myynnissä jo 1980-luvulla, koska yhdistyksellä ei ole ollut varoja talon kunnostukseen. Se oli vuonna 1982 kuitenkin edelleen työväenyhdistyksen omistuksessa, mutta ei enää käytössä. ==Rakennus== Lehti-ilmoituksen perusteella yhdistys osti vuonna 1956 Tammisaaren Prästkullasta isokokoisen lautarakennuksen, joka purettiin talkoilla ja siirrettiin Täktomiin. Yhdistys sai edullisesti noin 5 000 m²:n tontin, jolle se alkoi rakentaa taloa vuonna 1956. Talo valmistui vasta vuonna 1959, mutta sitä käytettiin keskeneräisenäkin. Talon suunnitteli rakennusmestari Nils Velander. Rakennustyöt tehtiin pääasiassa talkoilla. Sähkötyöt ja ulkorappaus teetettiin ulkopuolisilla ammattilaisilla. Talossa oli juhlasali, näyttämö, keittiö ja kahvio. Talon pinta-ala on noin 100 m². Puulämmitys vaihdettiin vuonna 1974 keskuslämmitykseen. Vuonna 1978 talo saatiin vesi- ja viemäriverkostoon. ==Toimintaa työväentalolla== Toiminta työväentalolla on ollut välillä kohtalaisen vilkasta. 1990-luvulla siellä järjestettiin antiikkihuutokauppatilaisuuksia. Talo on ollut myös nuorison käytössä, ja siellä järjestettiin disko-iltoja. == Lähteet == Luokka:Työväentalot Luokka: Hangon rakennukset ja rakennelmat
Hangon työväentalo Facklan

Hangon työväentalo Facklan oli Hangon kaupungissa sijainnut työväentalo. Talo on ollut toiminnassa vielä vuonna 1992. ==Historiaa== Hangon ruotsinkielisten sosialidemokraattien yhdistys oli perustettu vuonna 1901. Yhdistys toimi alkuun suomenkielisen yhdistyksen omistamalla Hangon työväentalolla. Vuonna 1921 Hangon kaupunki päätti tontin luovuttamisesta yhdistykselle. Tämä hanke ei kuitenkaan toteutunut, koska yhdistys liittyi Suomen Sosialistiseen Työväenpuolueeseen. Yhdistys lakkautettiin lapualaislakien perusteella vuonna 1930. Samana vuonna lakkautetun yhdistyksen seuraajaksi perustettiin Hangö Svenska Socialdemokrater. Haave omasta talosta toteutui vuonna 1946, kun yhdistys sai haltuunsa saksalaisten sotilasparakin. Tästä alettiin muokata yhdistyskäyttöön sopivaa taloa. Parakki pystytettiin Hangon Pohjoisen kaupunginosan puistoalueelle. ==Rakennus== Talo oli entinen saksalainen sotilasparakki. Talon pinta-ala oli noin 100 m². Talossa oli sali, keittiö ja vuonna 1946 rakennettu näyttämö. Talon ulkoseinät olivat karkapan-levyistä ja vuorattu laudoituksella. Sisäseinät oli verhoiltu kovalevyillä ja kartongilla. Sisäkatto oli vuorattu vuonna 1946 halltex-levyllä. Vuonna 1982 talon kunto oli tyydyttävä. Talossa oli aluksi öljykamiina, mutta 1980-luvulla siirryttiin sähkölämmitykseen. Väriltään talo oli vihreä vuonna 1979, ja kesällä 1996 se maalattiin punaiseksi. ==Toimintaa työväentalolla== Talo oli sekä yhdistyksen omassa käytössä että vuokrattuna ammattiosastoille. Talossa on järjestetty kokouksia, iltamia ja orkesteriharjoituksia. Facklanissa on järjestetty myös syntymäpäivä- ja muita perhejuhlia. Vielä 1990-luvulla talossa järjestettiin bingo-iltoja. == Lähteet == Luokka:Työväentalot Luokka: Hangon rakennukset ja rakennelmat
Lemmikkien hamstraus

Lemmikkien hamstraus tarkoittaa sellaista ilmiötä, jossa kotieläiminä pidetään tavanomaista useampia yksilöitä ilman, että niitä pystytään sijoittamaan tai hoitamaan asianmukaisesti, mutta samalla kielletään tämä kyseinen kyvyttömyys. Pakonomaista hamstraamista voidaan luonnehtia pikemminkin mielenterveyshäiriön oireeksi kuin tahalliseksi julmuudeksi eläimiä kohtaan. Lemmikkien hamstraajat ovat syvästi kiintyneitä lemmikkeihinsä, ja heidän on erittäin vaikea luopua lemmikeistään. Häiriöstä kärsivät eivät yleensä ymmärrä, että he vahingoittavat lemmikkejään, kun he eivät anna niille asianmukaista hoitoa. Lemmikkien hamstraajilla on taipumus uskoa, että he huolehtivat lemmikeistään oikealla tavalla. ==Katso myös== *Eläinrääkkäys ==Lähteet== Luokka:Eläinten oikeudet Luokka:Pakko-oireiset häiriöt
Lubna Agha

Lubna Agha (1949 Quetta – 6. toukokuuta 2012 Boston, Massachusetts) oli pakistanilaissyntyinen, Yhdysvaltoihin asettunut kuvataiteilija.Lubna Agha: creator of Islamic art with meditative precision Aquila StyleIn Memoriam: Lubna Agha â€“ Artist in White Islamic Arts Magazine Hän loi sekä figuratiivisia että ei-figuratiivisia modernin islamilaisen taiteen teoksia. Agha opiskeli Karachin taidekoulussa, jossa alkoi pian voittaa kilpailuja ja kultamitaleita. Hän valmistui vuonna 1967. 1960-luvulla hän maalasi värikkäitä abstrakteja teoksia. 22-vuotiaana hänestä tuli ensimmäinen naistaiteilija, joka piti Pakistanin taideneuvostossa soolonäytöksen abstrakteista maalauksistaan. Aghan teoksia esiteltiin myös Karachin, Lahoren ja Islamabadin uusissa gallerioissa. 1970-luvulla hän tuli tunnetuksi minimalistisista maalauksistaan. Vuonna 1973 hän voitti Pakistanin kansallisen näyttelyn. Ollessaan Pakistanissa uransa huipulla Agha muutti perheineen Sacramentoon, Kaliforniaan. Hän täydensi opintojaan California State Universityssa, Sacramentossa ja asui myöhemmin miehensä Yusufin kanssa lähellä Bostonia. Hän jatkoi soolo- ja ryhmänäyttelyiden pitämistä Pakistanissa, Isossa-Britanniassa ja Yhdysvalloissa. Yhdysvaltoihin muutettuaan Agha aloitti piirtämisen, taidegrafiikan tekemisen ja pienten vesiväritöiden maalauksen. Aghan tyyli vaihteli ajan mittaan uusien vaikutteiden myötä. Vuoteen 2000 mennessä Agha oli tullut poliittisesti tiedostavammaksi, mikä näkyi myös hänen teoksissaan. Ja-namaaz-sarjan teoksissa esitettiin rukousmattoja, joissa osoitettiin ironisessa mielessä lojaliteettia ulkomaisille instituutioille, joista Pakistan oli tullut yhä riippuvaisemmaksi. Matkoillaan Turkkiin ja Marokkoon vuosina 2004–2005 Agha vaikuttui voimakkaasti islamilaisesta arkkitehtuurista; tämä vaikutus näkyi hänen myöhemmissä teoksissaan. Yhdysvaltain ulkoministeriö otti Art in Embassies -kokoelmiinsa Aghan maalauksia, joista kahta sponsoroi National Endowment for the Arts. Agha piti viimeisenä näyttelynään helmikuussa 2012 retrospektiivin taiteestaan Gardiner Gallery of Artissa Oklahomassa. Hän kuoli 63-vuotiaana sairastettuaan syöpää. == Lähteet == Luokka:Pakistanilaiset henkilöt Luokka:Yhdysvaltalaiset taidemaalarit Luokka:Vuonna 1949 syntyneet Luokka:Vuonna 2012 kuolleet
Södra Dalarnes Tidning

Södra Dalarnes Tidning (lyh. SDT; puhekielessä Södran) on ruotsalainen vuonna 1880 perustettu paikallislehti, jonka kotikunta on Hedemora. Se ilmestyy paperisena kolmesti viikossa ja sähköisenä neljästi. Lehti on poliittiselta linjaltaan sitoutumaton ja kuuluu Bonnier-konserniin. Hedemora 121012 Gamla tidningshuset 01.JPG|Lehden entinen toimitus- ja painotalo Hedemorassa. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Bonnier Luokka:Hedemoran kunta
Ruokolampi

Ruokolampi tai Ruokolammi voi tarkoittaa seuraavia asioita: == Lampi == * Ruokolampi, järvi Hankasalmella Niemisjärvellä * Ruokolampi, järvi Hankasalmella Ruokoselällä * Ruokolampi, järvi Hartolassa * Ruokolampi, järvi Hirvensalmella * Ruokolampi, järvi Hämeenlinnassa * Ruokolampi, järvi Iisalmessa Soinlahdella * Ruokolampi, järvi Iisalmessa Suomäellä * Ruokolampi, järvi Imatrassa * Ruokolampi, järvi Joensuussa * Ruokolampi, järvi Juuassa * Ruokolampi, järvi Juupajoella * Ruokolampi, järvi Jyväskylässä * Ruokolampi, järvi Kemijärvellä * Ruokolampi, järvi Kouvolassa * Ruokolampi, järvi Kuhmossa * Ruokolampi, järvi Kuusamossa Koskenkylässä * Ruokolampi, järvi Kuusamossa Koppelonperällä * Ruokolampi, järvi Lapinlahdella * Ruokolampi, järvi Lemillä * Ruokolampi, järvi Lieksassa Korisevalla * Ruokolampi, järvi Lieksassa Ikolanvaaralla * Ruokolampi, järvi Mikkelissä * Ruokolampi, järvi Mäntyharjulla Pahkajärvellä * Ruokolampi, järvi Mäntyharjulla Mouhussa * Ruokolampi, järvi Mäntyharjulla Tyllilällä * Ruokolampi, järvi Mäntyharjulla Partsimaantauksella * Ruokolampi, järvi Oulaisissa * Ruokolampi, järvi Oulussa * Ruokolampi, järvi Rautalammella * Ruokolampi, järvi Rautjärvellä * Ruokolampi, järvi Rovaniemellä * Ruokolampi, järvi Ruokolahdella * Ruokolampi, järvi Saarijärvellä * Ruokolampi, järvi Sallassa * Ruokolampi, järvi Savonlinnassa * Ruokolampi, järvi Toivakassa * Ruokolampi, järvi Varkaudessa * Ruokolampi, järvi Vieremällä * Ruokolampi, järvi Virolahdella == Lammi == * Ruokolammi, järvi Hämeenlinnassa * Ruokolammi, järvi Juupajoella * Ruokolammi, järvi Lempäälässä * Ruokolammi, järvi Padasjoella (myös Ruokojärvi) == Katso myös == * Ruokojärvi
Oliver Holttinen

Oliver Henry Sebastian Holttinen (s. 3. helmikuuta 2002 Helsinki) on suomalainen jääkiekkopuolustaja, joka edustaa Mestis-joukku Kiekko-Vantaata. == Ura == Holttinen on Grankulla IFK:n kasvatti. Hän siirtyi kaudeksi 2017–2018 Helsingin IFK:n organisaatioon. Holttinen oli C-nuorten SM-sarjassa joukkueensa tehokkain puolustaja tehoilla 1+7=8. Kaudeksi 2022–2023 hänet nimettiin HIFK:n U20-joukkueen varakapteeniksi. Holttinen debytoi kauden aikana myös seuran SM-liigajoukkueessa, jossa hän pelasi kolme runkosarjaottelua ilman tehopisteitä. Holttinen teki liigadebyyttinsä 2. joulukuuta 2022 Tapparaa vastaan, kun HIFK:n puolustuksesta oli kolme pelaajaa sivussa terveydellisistä syistä ja Johan Motin pelikiellossa. Hänet merkittiin joukkueen kolmospuolustajapariin Eddie Larssonin viereen. Holttinen sai ottelussa jääaikaa 16.32 minuuttia ja hänelle merkittiin teholukema –1. Kauden 2023–2024 Holttinen vietti kokonaan HIFK:n U20-joukkueessa, jonka sisäisen tehotilaston hän voitti lukemalla +18. Kaudeksi 2024–2025 Holttinen siirtyi vuoden mittaisella sopimuksella Mestis-joukkue Kiekko-Vantaaseen. == Muuta == Holttinen valmistui ylioppilaaksi Mäkelänrinteen lukiosta keväällä 2022. == Tilastot == 2018–2019 HIFK B-SM 29 0 3 3 4 – – – – – HIFK A-SM 5 0 0 0 2 – – – – – 2019–2020 HIFK B-SM 43 3 12 15 60 – – – – – 2020–2021 HIFK U20-SM 13 0 1 1 4 – – – – – 2021–2022 HIFK U20-SM 34 2 8 10 32 – – – – – 2022–2023 HIFK (A) U20-SM 36 5 7 12 71 3 0 1 1 2 HIFK SM-liiga 3 0 0 0 0 – – – – – 2023–2024 HIFK U20-SM 37 1 14 15 63 – – – – – 1 kausi yhteensä SM-liiga 3 0 0 0 0 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Kiekko-Vantaan pelaajat Luokka:Vuonna 2002 syntyneet Luokka:Elävät henkilöt
Cruel Town

Cruel Town on ruotsalaisen Broder Daniel -yhtyeen neljäs ja samalla viimeinen studioalbumi. Se julkaistiin vuonna 2003. Kolme albumin kappaletta nousi Ruotsin singlelistalle. Shoreline oli korkeimmillaan listan 20. sijalla, When We Were Winning listan kärjessä ja What Clowns Are We sijalla 46. Itse albumi nousi Ruotsin albumilistan kärkipaikalle ja oli albumilistalla mukana yhteensä 20 viikon ajan.https://swedishcharts.com/showitem.asp?interpret=Broder+Daniel&titel;=Shoreline&cat;=s == Kappalelista == * 1. Cruel Town 3.59 * 2. Shoreline 4.20 * 3. When We Were Winning 4.46 * 4. Dark Star 3.29 * 5. Burn Heart Burn 3.23 * 6. Hardened Heart 3.14 * 7. Army of Dreamers 3.24 * 8. Only Life I Know 3.32 * 9. Out of This Town 3.56 * 10. Dump for Broken Dreams 3.30 * 11. What Clowns Are We 5.06 == Lähteet == Luokka:Ruotsalaiset albumit Luokka:Vuoden 2003 albumit
Anne-Lise Berntsen

Anne-Lise Berntsen (28. elokuuta 1943 Drammen – 3. marraskuuta 2012 Oslo) oli norjalainen ooppera- ja konserttilaulaja, joka oli äänialaltaan sopraano.Anne- Lise Berntsen Store norske leksikon Berntsen opiskeli Salzburgin Mozarteumissa, Aarhusissa, Haagissa, Lontoossa ja Tukholman Operahögskolanissa. Hän teki debyyttinsä Oslossa vuonna 1978 ja oopperadebyyttinsä vuonna 1984 Ruotsin kuninkaallisessa oopperassa, jossa hän esiintyi vakituisena työntekijänä vuoteen 1987. Folkoperanissa Berntsen teki läpimurtonsa vuonna 1988 tulkitsemalla nimiroolin Giacomo Puccinin oopperassa Turandot. Hän lauloi Den Norske Opera & Balletissa ensimmäisen kerran vuonna 1991 Leoš Janáčekin oopperan Jenůfa esityksessä. Lisäksi Berntsen esiintyi muun muassa nimiroolissa Richard Straussin oopperassa Ariadne auf Naxos Göteborgin Stora Teaternissa vuonna 1989. Tanskan kuninkaallisessa teatterissa hän tulkitsi Marian roolin Alban Bergin Wozzeckissa vuonna 1990 ja Georges Bizet'n Carmenin nimiroolin vuonna 1992. Berntsen piti myös säännöllisesti solistisia konsertteja Euroopassa, Yhdysvalloissa ja Japanissa. Hän tuli erityisesti tunnetuksi aikansa musiikin, kuten Arnold Schönbergin Pierrot lunairen ja Magne Hegdalin teoksen Make beLieve rag tulkinnoista. == Lähteet == Luokka:Norjalaiset oopperalaulajat Luokka:Sopraanot Luokka:Vuonna 1943 syntyneet Luokka:Vuonna 2012 kuolleet
Jake Adam York

Jake Adam York (10. elokuuta 1972 West Palm Beach, Florida – 16. joulukuuta 2012) oli yhdysvaltalainen runoilija.Jake Adam York Academy of American Poets York varttui Gadsdenissa, Alabamassa. Hän oli terästyöntekijän ja historianopettajan poika.Jake Adam York Poetry Foundation Hän sai kandidaatin arvon englannin kielessä Auburnin yliopistosta. Maisterin ja filosofian tohtorin arvot luovassa kirjoittamisessa ja englanninkielisessä kirjallisuudessa hän sai Cornellin yliopistosta. Yorkin ensimmäisenä runokokoelmana ilmestyi vuonna 2005 Elixir Press -kustantamon kautta Murder Ballads, joka toi kirjoittajalleen Elixir-palkinnon. Vuonna 2008 julkaistiin Southern Illinois University Pressilla A Murmuration of Starlings, josta Yorkille myönnettiin Coloradon kirjapalkinto runoudessa. Southern Illinois University Pressin kautta julkaistiin myös Yorkin kolmas runokokoelma Persons Unknown (2010). Vuonna 2014 Yorkilta ilmestyi postuumisti teos Abide (2014), joka eteni finaaliin National Book Critics Circle Award -jaossa. Lisäksi Yorkin tuotantoon kuuluu kirjallisuushistoriaa käsittelevä kirja The Architecture of Address: The Monument and Public Speech in American Poetry (2005). York oli associate professor Coloradon yliopistossa, Denverissä. Hän perusti siellä yliopiston luovan kirjoittamisen ohjelman. Lisäksi hän oli mukana perustamassa yliopiston kansallista kirjallisuuslehteä Copper Nickel vuonna 2002. York työskenteli toimituksellisissa tehtävissä myös lehdissä Shenandoah, storySouth ja The Kenyon Review. Hän oli kiinnostunut sosiaalisesta, erityisesti kansalaisoikeusliikettä koskevasta historiasta. Hän oli henkilökunnan vierailevana tutkijana Emory Universityn James Weldon Johnson Institute for the Study of Race and Differencessa, jossa hän aloitti kriittisen tutkimuksen Two or Three Forevers: Contemporary Art and Civil Rights Memory. York oli vuonna 2011 Kenyon Collegen luovan kirjoittamisen Richard L. Thomas -professori. York sai muiden palkintojensa lsäksi Third Coast Poetry Prizen. Hänelle myönnettiin vuodelle 2013 National Endowment for the Artsin stipendi, mutta hän kuoli äkillisesti 40-vuotiaana aivoverenkiertohäiriöön. Vuonna 2014 York oli postuumi Witter Bynner -stipendiaatti.2014 Witter Bynner Fellowship Reading Library of Congress == Lähteet == Luokka:Yhdysvaltalaiset runoilijat Luokka:Vuonna 1972 syntyneet Luokka:Vuonna 2012 kuolleet
Lähete

Lähete on asiakirja, jonka lääkäri kirjoittaa, jos potilas tarvitsee tarkempia tutkimuksia tai erikoislääkärin hoitoa eli erikoissairaanhoitoa. Lähetteellä lääkäri pyytää jatkohoitoa tilanteeseen sopivasta jatkohoitopaikasta. == Lähteet == Luokka:Terveys
Wäisi

Wäisi (, ) oli uskonnollinen, yhteiskunnallinen ja poliittinen liike Tatarstanissa ja muilla tataarien asuttamilla Venäjän alueilla 1800- ja 1900-luvun taitteessa. Wäisi sisälsi luokkataistelun ja nationalismin elementtejä. Liike liittyi myös muihin Venäjän keisarikunnan ja Neuvostoliiton muslimiliikkeisiin, kuten Jadidismiin (Cäditçelek). Liikkeen ensisijainen perustaja oli Bahawetdin Wäisev. Liike nautti laajaa suosiota ja yhdisti tataarilaiset maanviljelijät, käsityöläiset ja pikkuporvariston. Bahawetdin Wäisevin pidätyksen jälkeen vuonna 1884 jäsenmäärä pysyi korkeana. Vuonna 1908 seuraajia oli noin 15 000, etenkin Kazanin kuvernementissa ja Orenburgissa. Wäisi-liikkeen tärkeimmät opit olivat tottelemattomuus siviililakeja ja hallintoa kohtaan, Šarian ja Koraanin noudattaminen hallituksen määräysten sijaan, "kafir"-armeijan palveluksen välttäminen sekä kieltäytyminen hankkimasta Venäjän passia. Bahawetdin Wäisevin ja joidenkin muiden johtajien pidätyksen jälkeen jäljellä olevat jäsenet siirtyivät maanalaiseen toimintaan. 100 Wäisin seuraajaa pidätettiin ja karkotettiin vuonna 1897, kun he kehottivat ihmisiä olemaan osallistumatta väestönlaskentaan. Bahawetdin Wäisev kuoli vuonna 1893 ollessaan vangittuna. 1900-luvun alussa hänen poikansa Ğaynan Wäisev otti liikkeen johdon. Venäjän vuoden 1905 vallankumouksen jälkeen Wäisi-liike laajeni, ja se muotoiltiin uudelleen edustamaan "islamilaista sosialismia". Lokakuun vallankumouksen jälkeen Wäisin kannattajat tukivat Neuvostoliittoa. Mirsaid Sultan-Galijev ja Mullanur Waxitov olivat sen vaikutusvaltaisimpia seuraajia, jotka perustivat "Kazanin muslimi-sosialistisen komitean". Venäjän sisällissodan aikana Wäisin kannattajat järjestivät rykmentin Puna-armeijaan. 28. helmikuuta 1918 Ğaynan Wäisev joutui murhatuksi. 1920-luvulla Wäisi-liikkeen kannattajat perustivat kommuunin "Yaña Bolğar" (Uusi Bolgar) Tšistopolin piirikuntaan edistääkseen autonomisen wäisiyhteisön kasvua. 1930-luvulla Stalinin vainojen aikana liike tukahdutettiin. == Katso myös == * Bolgarismi == Lähteet == * "Вәисиләр хәрәкәте". Tatar Encyclopaedia. Kazan: The Republic of Tatarstan Academy of Sciences. Institution of the Tatar Encyclopaedia. 2002. ==Aiheesta muualla== * Olga Senjutkina - artikkeli Vaisov-liikkeestä (venäjäksi) Luokka:Tataarit Luokka:Venäjän politiikka Luokka:Neuvostoliiton politiikka Luokka:Poliittinen historia Luokka:Nationalismi Luokka:Venäjän historia Luokka:Neuvostoliiton historia
S. C. Johnson & Son

S. C. Johnson & Son, Inc. (tunnetaan yleisesti nimellä S. C. Johnson) on yhdysvaltalainen monikansallinen, yksityisessä omistuksessa oleva kotitalouksien siivoustarvikkeiden ja muiden kulutuskemikaalien valmistaja, joka sijaitsee Racinessa, Wisconsinissa. Vuonna 2017 S. C. Johnson työllisti noin 13 000 henkilöä ja sen arvioitu liikevaihto oli 10 miljardia dollaria. Yhtiön omistaa Johnsonin perhe. H. Fisk Johnson, hallituksen puheenjohtaja ja toimitusjohtaja vuodesta 2004, on Johnson-perheen viides sukupolvi yritystä johtamassa. == Aiheesta muualla == * S. C. Johnson & Son Luokka:Yhdysvaltalaiset yritykset
Antti Lindqvist (kauppaneuvos)

Antti Aleksi Lindqvist (19. helmikuuta 1928 Turku – 12. joulukuuta 1991 Helsinki) oli suomalainen yritysjohtaja, joka sai kauppaneuvoksen arvonimen. Viitattu 3.12.2022. Lindqvistin vanhemmat olivat kauppias Kustaa Aleksinus Lindqvist ja Anna Amanda Mäkelä ja puoliso vuodesta 1957 talousopettaja Aino Annikki Hulmi. Lindqvist tuli ylioppilaaksi Turun II lyseosta 1946 ja valmistui ekonomiksi Helsingin kauppakorkeakoulusta 1949. Hän suoritti myös useita liikealan ja liikkeenjohdon kursseja. Lindqvist oli koko työuransa Keskon palveluksessa. Hän oli Keskon Turun konttorin kesäapulainen 1946–1948, elintarvikeosaston myyjä 1949–1950, maatalous- ja koneosaston jaostonhoitaja 1950–1952, elintarvikeosaston hoitaja 1952–1957, Helsingin konttorin rautaosaston hoitaja 1957–1960, rautaryhmän markkinointipäällikkö 1960, rautakauppaosaston osastonjohtaja 1960–1969, Porin konttorin johtaja 1969–1976 ja Keskon materiaalijohtaja 1976–1980, hallituksen jäsen 1976–1988 ja rautaryhmän johtaja 1979–1988. Lindqvist oli myös K-rautaviestin päätoimittaja 1967–1969 ja hänellä oli useita asiantuntija- ja luottamustehtäviä. Sotilasarvoltaan Lindqvist oli reservin kapteeni (1975). Hän sai kauppaneuvoksen arvonimen 1980. == Lähteet == Luokka:Suomalaiset yritysjohtajat Luokka:Kauppaneuvokset Luokka:Suomalaiset päätoimittajat Luokka:Vuonna 1928 syntyneet Luokka:Vuonna 1991 kuolleet
Mauri Matikainen

Jorma Mauri Matikainen (20. lokakuuta 1930 Punkaharju – 16. kesäkuuta 2015 Helsinki) oli suomalainen yritysjohtaja, joka sai kauppaneuvoksen arvonimen. Viitattu 3.12.2022. ==Henkilöhistoria== Matikaisen vanhemmat olivat ylikonduktööri Matti Matikainen ja Ida Naukkarinen ja puolisot 1954–1993 Clara Henrietta Dahlqvist ja vuodesta 1993 Riitta Marjut Björklund. Matikainen tuli ylioppilaaksi Kallion yhteiskoulusta 1950 ja valmistui ekonomiksi Helsingin kauppakorkeakoulusta 1954. Helsingin kauppakamarin hyväksymä tilintarkastaja hänestä tuli 1959. Matikainen oli Raahe Oy:n kustannuslaskija 1954–1955, Suomen Malmi Oy:n konttoripäällikkö 1955–1957, Suomen Tukkukauppiaiden Liiton neuvotteleva tutkija 1957–1960, Oy Paragon Ab:n myyntipäällikkö 1960–1962, myyntijohtaja 1962–1967, varatoimitusjohtaja 1967–1969, toimitusjohtaja 1969–1986, hallituksen jäsen 1966–1985 ja hallituksen varapuheenjohtaja vuodesta 1988. Oy PG-yhtiöt Ab:n toimitusjohtaja ja hallituksen jäsen hän oli 1987–1988 ja Aamulehti-yhtymä Oy:n varatoimitusjohtaja 1989–1990. Hän oli myös Oy Paraforms Ab:n toimitusjohtaja 1970–1981, Oy Parasystems Ab:n toimitusjohtaja 1973–1982 ja Systek Oy:n toimitusjohtaja 1982–1986. Matikaisella oli lisäksi useita asiantuntija- ja luottamustehtäviä. Hän oli sotilasarvoltaan reservin luutnantti (1965). Kauppaneuvoksen arvonimen Matikainen sai 1980.Kuka kukin on 1978, s. 578. Viitattu 3.12.2022. ==Julkaisuja== * Käytännön liikkeenjohto, 1959. Peter Druckerin teoksen The Practice of Management (1954) suomentaneet Olavi Fagerström ja Mauri Matikainen. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1930 syntyneet Luokka:Vuonna 2015 kuolleet
Matti Mutikainen

Matti Olavi Mutikainen (29. lokakuuta 1930 Kurkijoki – 13. toukokuuta 2013 Helsinki) oli suomalainen yritysjohtaja, joka sai kauppaneuvoksen arvonimen. Viitattu 3.12.2022. Mutikaisen vanhemmat olivat varastonhoitaja Juho Mutikainen ja Emilia Nykänen ja puoliso vuodesta 1953 Airi Koponen. Mutikaine ntuli ylioppilaaksi Oulun yhteislyseosta 1951. Hän oli Kokoomuksen Nuorten Liiton ja Helsingin Kansallisliiton järjestösihteeri 1952–1956, Oy Mainos-TV- Reklam Ab:n myyntipäällikkö 1956–1961, Karjakunnan markkinointijohtaja 1961–1966, Oy ElektroHelios Ab:n, vuodesta 1975 Oy Electrolux-Yhtiöt Ab, toimitusjohtaja ja hallituksen jäsen 1966–1979 ja Oy Electrolux Ab:n pääjohtaja ja hallituksen varapuheenjohtaja 1980–1988. Mutikainen oli myös Oy Liesimyynnin toimitusjohtaja ja hallituksen jäsen vuodesta 1972. Sotilasarvoltaan hän oli reservin korpraali. Mutikainen sai kauppaneuvoksen arvonimen 1980. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1930 syntyneet Luokka:Vuonna 2013 kuolleet
Mutikainen

Mutikainen on muun muassa seuraavien suomalaisten henkilöiden sukunimi: * Jari Mutikainen, elokuvaohjaaja * Maiju Mutikainen (s. 1991), jalkapalloilija * Matti Mutikainen (1930–2013), yritysjohtaja, kauppaneuvos * Mika Mutikainen (s. 1970), jääpalloilija * Pentti Mutikainen (s. 1937), muusikko ; Kuvitteellisia henkilöitä * Mauno Mutikainen, Spede Pasasen esittämä matemaatikko elokuvassa Koeputkiaikuinen ja Simon enkelit (1979)
40 (albumi)

40 on suomalaisen Neljä Ruusua -yhtyeen albumi, joka julkaistiin 2. joulukuuta 2022. Se sisältää uusia versioita yhtyeen kappaleista. Albumi on noussut Suomen virallisen listan 31. sijalle. == Kappaleet == == Arvostelut == * Soundi: == Lähteet == Luokka:Neljän Ruusun albumit Luokka:Vuoden 2022 kokoelma-albumit
Eino Pekkarinen

Eino Heikki Pekkarinen (28. lokakuuta 1910 Helsinki – 18. marraskuuta 1994 Helsinki) oli suomalainen SKP:n jäsen. Kadettikoulussa opiskellut Pekkarinen pidätettiin vakoilusta epäiltynä syyskuussa 1932 ja hänet tuomittiin vankeuteen valtiopetoksen valmistelusta. Geni.com : Eino Heikki PekkarinenKadetti Pekkarinen selvittämässä kommunistisia puuhiaan, Uusi Aura, 03.12.1932, nro 328, s. 1, Kansalliskirjaston digitaaliset aineistotKadettikoulun oppilas kommunistiagenttina, Aamulehti, 20.10.1932, nro 285, s. 1, Kansalliskirjaston digitaaliset aineistot Eino Pekkarinen pääsi ylioppilaaksi 1929. Hän opiskeli sitten parin vuoden ajan Helsingin yliopiston lainopillisessa tiedekunnassa ja hän kävi reserviupseerikoulun 1931–1932. Hänestä tuli reservin vänrikki helmikuussa 1932. Pekkarinen hyväksyiin opiskelemaan kadettikouluun kesäkuussa 1932. Pekkarinen oli kuulunut myöhemmin kommunistisena lakkautettuun Voimisteluseura Kiriin ja täällä hän oli tutustunut autonkuljettaja Lauri Vileniukseen. Vilenius oli kertonut olevansa SKP:n jäsen ja Pekkarinen oli pyytänyt myös itse päästä puolueen jäseneksi. Pekkarinen oli ollut mukana neljässä puolueen jäsenten kokouksessa. Häntä kehotettiin hakemaan kadettikouluun jotta hän voisi sitten antaa SKP:n toimitsijoille tietoja Suomen puolustuslaitoksesta, muun muassa eräästä suuresta käsiasehankinnasta, Suomi-konepistoolista sekä väitetystä Suomen ja Ranskan välisestä salaisesta sotilassopimuksesta. Pekkarisen yhteyshenkilönä toimi Valter Valdemar Forsman ja hän sai tältä tehtäväksi hankkia aluksi tietoja kadettikoulusta ja sen toiminnasta rahallista palkkiota vastaan. Pekkarinen pidätettiin kuitenkin jo 2. syyskuuta 1932 ja kuulusteluissa hän tunnusti toimineensa vakoilijana. Myös Forsman pidätettiin sen jälkeen. Oikeudenkäynnissä syytettyinä olivat Pekkarisen ja Forsmanin ohella satamatyömiehet Paul Lagerstam ja Viljo Heikki Suutari sekä Lauri Vilenius ja työmies Karl Robert Puranen.Kadettivakooja. Juttu eilen esillä Turun hovissa, Helsingin Sanomat, 03.12.1932, nro 329, s. 3Kansalliskirjaston digitaaliset aineistot Turun hovioikeus tuomitsi tammikuussa 1933 Pekkarisen valtiopetoksen valmistelusta 4 vuoden kuritushuonetuomioon ja olemaan vailla kansalaisluottamusta 8 vuotta. Suomalainen Nafta-yhtiön palveluksessa ollut Paul Lagerstam tuomittiin vuoden kuritushuonerangaistukseen ja Neuvosto- Venäjän Helsingin lähetystön entinen vahtimestari Karl Puranen kahden vuoden vankeusrangaistukseen.Kadetti Pekkarinen neljäksi vuodeksi kuritushuoneeseen, Helsingin Sanomat, 10.01.1933, nro 8, s. 4, Kansalliskirjaston digitaaliset aineistot Sotien jälkeen Pekkarinen toimi Punaisessa Valpossa sotilastoimiston päällikkönä.Kommunisteilla valta valpossa sotien jälkeen, Helsingin Sanomat 14.7.1997 (Tilaajille) == Lähteet == Luokka:SKP:ssä (1918–1990) vaikuttaneet henkilöt Luokka:Suomalaiset vakoojat Luokka:Suomen turvallisuuspoliisin henkilökunta Luokka:Vuonna 1910 syntyneet Luokka:Vuonna 1994 kuolleet
Sumatrandillenia

Sumatrandillenia (Dillenia ovata) on dillenioiden (Dillenia) sukuun kuuluva kasvilaji. Se on ainavihanta puulaji, joka voi kasvaa korkeimmillaan noin 40 metriä korkeaksi. Lehtiasento on vuorottainen ja lehdet ovat ruodillisia, hammaslaitaisia ja muodoltaan soikeasta vastapuikeaan. Kukat ovat keltaisia ja ne sijaitsevat tertuissa. Hedelmät ovat meheviä, noin 1,8 cm pitkiä ja kypsinä auki halkeavia. Linnut syövät kasvin vaipallisia siemeniä. Sumatrandillenia kasvaa alankoalueiden soistuneissa ja tavallisissa metsissä alle 200 metrin korkeudella merenpinnasta. Lajia kasvaa luontaisena Malakan niemimaalla, Sumatralla ja Borneolla. Sumatrandilleniaa voidaan kasvattaa koristekasvina näyttävien kukkiensa myötä. Toisaalta puun rungosta saadaan myös puutavaraa. == Lähteet == * Flora & Fauna Web: Dillenia ovata Wall. ex Hook.f. & Thomson == Aiheesta muualla == * Laji.fi: Sumatrandillenia (Dillenia ovata) * Integrated Taxonomic Information System (ITIS): Dillenia ovata * Global Biodiversity Information Facility (GBIF): Dillenia ovata Luokka:Dilleniales Luokka:Puut
Mohsin Hamid

Mohsin Hamid (s. 1971 Lahore, Pakistan) on brittiläis-pakistanilainen kirjailija. Hänen kirjojaan on käännetty yli 35 kielelle. Hamid muutti 18-vuotiaana Yhdysvaltoihin opiskelemaan Princetonin yliopistossa ja Harvardin yliopiston Law Schoolissa. Hänen esikoisromaaninsa Moth Smoke ilmestyi vuonna 2000. Hamidin toinen romaani The Reluctant Fundamentalist (suom. Fundamentalisti vasten tahtoaan) oli ehdolla Man Booker -palkinnon saajaksi 2007. Siitä on tehty myös samanniminen elokuva. Hamidin neljäs romaani Exit West oli Booker-ehdokas 2017. Hamid asuu Lontoossa. ==Teokset== * Moth Smoke (2000) * * * * ==Lähteet== ==Aiheesta muualla== * Mohsin Hamidin virallinen verkkosivu Luokka:Brittiläiset kirjailijat Luokka:Pakistanilaiset kirjailijat Luokka:Vuonna 1971 syntyneet Luokka:Elävät henkilöt
Rovaniemen III hautausmaa

Rovaniemen III hautausmaa on Rovaniemen seurakunnan hautausmaa Rovaniemen Viirinkankaalla, runsaan kilometrin päässä Rovaniemen kirkosta. Hautausmaa on vihitty käyttöön vuonna 1895. Sinne voidaan haudata vain vanhoihin sukuhautoihin; näitä hautauksia on vuodessa nelisenkymmentä. Hautapaikkoja on kaikkiaan noin 5 200. Hautausmaalla on vuonna 1919 espanjantautiin kuolleille rajamiehille samana vuonna pystytetty muistomerkki ja vuonna 1918 vakaumuksensa puolesta kuolleille omistettu muistomerkki, jonka suunnitteli Wäinö Aaltonen ja joka paljastettiin vuonna 1954. Hautausmaalla on myös muualle haudattujen vainajien muistelupaikka. Hautausmaalla ollut vainajien siunaukseen käytetty hautaushuone tuhoutui Lapin sodassa. == Lähteet == Luokka:Rovaniemen hautausmaat